विकास भवन के सभा कक्ष में आयोजित कानून व्यवस्था की बैठक में जिलाधिकारी सीपी त्रिपाठी ने अध्यक्षता करते हुए कहा कि जिन अधिकारियों को कानून व्यवस्था में मजिस्ट्रेट बनाया गया है वह अपने तैनाती वाले स्थान पर सम्बंधित पुलिस अधिकारी के साथ संयुक्त रूप से मौजूद रहेंगे। उन्होंने कहा कि निरीक्षण के दौरान उपस्थित न पाए जाने पर दण्डनीय कार्यवाही अमल में लाई जाएगी। जिलाधिकारी ने कहा कि डयूटी पर लगाए गए सभी मजिस्ट्रेट शुक्रवार से सोमवार तक विशेष संवेदनशीलता के साथ अपने उत्तरदायित्वों का भलीभांति अंजाम दें। जिलाधिकारी ने आम जनता से अपील करते हुए कहा कि त्योहारों को आपसी सौहार्द और भाईचारे के साथ शांतिपूर्ण ढ़ंग से मनाया जाए।